#####  **Proiect**

##### **JUDETUL TIMIS**

##### **CONSILIUL LOCAL CRICIOVA**

##### **HOTARARE**

##### **Privind infiintarea Serviciului Voluntar pentru Situatii de Urgenta al Comunei Criciova**

**Tinand cont de:**

1. Referat, primarul Comunei Criciova
2. Raportul de specialitate din partea **Serviciului Voluntar pentru situatii de Urgenta al Comunei Criciova**
3. Raportul favorabil al comisiilor de specialitate;

**Analizand temeiurile juridice:**

* art. 13, litera (d) şi (e) şi art. 14, lit. (b) şi (i), din **Legea nr. 307 din 12 iulie 2006**, **privind apărarea împotriva incendiilor, cu modificările şi completările ulterioare**;
* art. 6, lit. (c) din **O.M.A.I. Nr.163/28.02.2007 pentru aprobarea Normelor Generale de apărare împotriva incendiilor;**
* art.1,alin (1,2) si art.3,litera (a) si (b) din**Prevederile O.M.A.I. nr. 75/27.06.2019, pentru aprobarea Criteriilor de performanta privind structura organizatorica si dotarea serviciilor voluntare pentru situatii de urgenta;**
* art. 10, lit. (b) din **Legea Nr. 481/08.11.2004 privind protecţia civilă** ;
* art. 5, al.(1) din **Ordonanţa Guvernului României nr.88/30.08.2001**, aprobată prin **Legea nr. 363/07.06.2002 privind înfiinţarea, organizarea şi funcţionarea serviciilor publice comunitare pentru situaţii de urgenţă;**
* In temeiul prevederilor art.129 alin.(2) lit.(c),alin.(4) lit.(d),art.139 alin.(1) si alin(3) si art.196.(1) lit.(a) din Ordonanta de Urgenta nr.57/2019 privind Codul Administrativ;

**CONSILIUL LOCAL AL COMUNEI CRICIOVA**

**ADOPTA PREZENTA HOTARARE:**

**Art. 1** Se aproba infiintarea Serviciul Voluntar pentru Situaţii de Urgenta al Comunei Criciova de **categoria tip V1**, judeţul Timiş.

**Art. 2 Serviciului Voluntar pentru situatii de Urgenta al Comunei Criciova** este condus de **dl.Pasula Aurel Petru**, sef Serviciul Voluntar pentru Situaţii de Urgenta, specialist in domeniu.

**Art. 3**Serviciul Voluntar pentru Situaţii de Urgenta al Comunei Criciova de **categoria tip V1**, judeţul Timiş, are în componenta un număr de 13 posturi, din care 1 post pentru personal angajat şi 12 pentru personal voluntar, conform organigramei Anexa nr.1, ce face parte din prezenta hotarare.

**Art. 4** Se aprobă **Regulamentul de organizare şi funcţionare a serviciului voluntar pentru situaţii de urgenţă**, prevăzut în **Anexa nr. 2** din prezenta hotărâre.

**Art. 5** Componenţa nominala a membrilor Serviciului Voluntar pentru Situaţii de Urgenţă al Comunei Criciova, judeţul Timiş şi dotarea formaţiei de intervenţie în situaţii de urgenţă, se va face prin **Dispoziţie a primarului** Comunei Criciova, judeţul Timiş, în termen de 10 (zece) zile de la data aprobării prezentei Hotărâri a Consiliului Local.

##### **Art. 6** Prezenta hotărâre va fi transmisă Inspectoratului pentru Situaţii de Urgenţă “BANAT ” al Jud. Timiş, în vederea avizării Regulamentului de Organizare şi Funcţionare al Serviciului Voluntar pentru Situaţii de Urgenţă.

**Art. 7** Se aproba componenta Serviciul Voluntar pentru Situaţii de Urgenta al Comunei Criciova dupa urmatoarea structura:

1. **Sef Serviciu Voluntar pentru situatii de Urgenta -** 1 persoana**;**
2. **Compartiment pentru prevenire**, cu un număr de 5 specialişti pentru prevenire;
3. **Şef Formaţie de intervenţie- 1 voluntar;**
4. **2(doua) *Echipe specializate***, constituite în funcţie de riscurie identificate în teritoriu,**pentru comuna Criciova**

* 1. **1(una)*Echipa specializata pentru stins incendii***, avand un numar de 3 **voluntari,pentru comuna Criciova;**
	2. **1(una) echipa specializata avertizare-alarmare-cautare-deblocare-salvare-evacuare,** cu un numar de 3 voluntari, **pentru comuna Criciova;**

**Art. 8** Primarul Comunei Criciova, judeţul Timiş va asigura aducerea la îndeplinire a prevederilor prezentei Hotărâri.

**Art. 9** Prezenta hotarare se va comunica:

* Institutiei Prefectului Judetului Timis;
* Inspectoratului pentru Situaţii de Urgenţă “BANAT ” al Jud. Timiş;
* Compartiment SVSU;
* Primarului Comunei Criciova
* Se afiseaza.

 Initiator , Contrasemnează pt. legalitate

 Primar Secretar

# **R O M A N I A *Anexa nr. 1 la H.C.L. nr. \_\_/\_\_\_\_\_\_2020***

## JUDETUL TIMIŞ

## CONSILIUL LOCAL

**COMUNA CRICIOVA**

# **ORGANIGRAMA**

### SERVICIULUI VOLUNTAR PENTRU SITUATII DE URGENŢĂ

### de CATEGORIA A – II – A

###  al Comunei Criciova

|  |  |
| --- | --- |
| Şef serviciu voluntar | 1 |

1. **ŞEF SERVICIU:**
2. **COMPARTIMENT/SPECIALIŞTI PENTRU PREVENIRE :**

|  |  |
| --- | --- |
| Şef compartiment pentru prevenire | 1 |
| Specialişti pentru prevenire | 4 |
| TOTAL\* | 5 |

1. **FORMAŢIE DE INTERVENŢIE:**

|  |  |
| --- | --- |
| Şef formaţie de intervenţie,  | 1 |

 **3.1. 2 (doua)*Echipe specializate***, constituite în funcţie de riscurie identificate în teritoriu,**pentru comuna Criciova**

**3.2.1 (una)  *Echipa specializata pentru stins incendii***, avand un numar de 3 **voluntari,pentru comuna Criciova**

**3.3.1 (una) echipa specializata avertizare-alarmare-cautare-deblocare-salvare-evacuare,** cu un numar de 3 voluntari, **pentru comuna Criciova**

# **R O M A N I A *Anexa nr. 2 la H.C.L. nr. \_\_\_\_\_/\_\_\_\_\_\_\_\_2020***

## JUDETUL TIMIŞ

## CONSILIUL LOCAL

**COMUNA CRICIOVA**

# **R E G U L A M E N T**

**DE ORGANIZARE ŞI FUNCŢIONARE**

**al**

### Serviciului Voluntar pentru Situaţii de Urgenţă

### al Comunei Criciova

**CAPITOLUL 1**

 **DISPOZIŢII GENERALE**

**1.** Prin prezentul «Regulament» se stabileşte organizarea, modul de funcţionare, componenţa şi atribuţiile serviciului voluntar pentru situaţii de urgenţă, conform prevederilor art. 15 din Legea nr. 481/2004 privind protecţia civilă republicată, Legea 307 din 2006 privind apărarea împotriva incendiilor a Hotărârii Guvernului nr. 642/29.06.2004 pentru aprobarea Criteriilor de clasificare a unităţilor administrativ-teritoriale, instituţiilor publice şi operatorilor economici din punct de vedere al protecţiei civile, în funcţie de tipurile de riscuri specifice, a Ordinului Ministerului Afacerilor Interne nr. 75/27.06.2019pentru aprobarea Criteriilor de performanţă privind constituirea, încadrarea şi dotarea serviciilor voluntare şi a serviciilor private pentru situaţii de urgenţă

 Serviciul voluntar pentru situaţii de urgenţă este o structură specializată, alta decât cele aparţinând serviciilor de urgenţă profesioniste, constituită în subordinea consiliului local, organizată cu personal angajat şi voluntar, în scopul apărării vieţii, avutului public şi/sau a celui privat, în situaţii de urgenţă, în sectorul de competenţă (teritoriul unităţii administrativ-teritoriale) şi în localităţile cu care are încheiat contract de intervenţie, cu avizul I.S.U. “BANAT” al jud. Timiş.

**2.** Constituirea, dimensionarea şi dotarea structurilor serviciului voluntar s-a făcut pe baza următoarelor criterii aferente sectorului de competenţă(teritoriul unităţii administrativ - teritoriale):

a)**tipurile de riscuri identificate în profil teritorial :**

* Incendiu (In1-In4)
* Incendiu de pădure (Ip1-Ip4)
* Fenomene meteorologice periculoase
* Inundaţii (In1-In4)
* Alunecări/prăbuşiri de teren
* Cutremur
* Chimic, biologic, accident nuclear

**b) destinaţia, numărul de utilizatori şi/sau suprafaţa construcţiilor şi nivelul riscului de incendiu**

**c) asigurarea timpului de răspuns:**

- Amplasarea în teritoriu a formaţiilor de intervenţie a serviciului voluntar se va realiza astfel încât timpul de răspuns în caz de incendiu să fie:

* a) la operatorii economici, din subordinea consiliului local, maximum - 15 minute;
* b) în cel mai îndepărtat punct al sectorului de competenţă, maximum- 20 de minute;
* În vederea respectării timpului de răspuns, formaţia de intervenţie poate avea amplasate echipe specializate de intervenţie în locaţii diferite.
* În situaţia încheierii de contracte sau convenţii pentru activităţi de apărare împotriva incendiilor, valoarea timpului de răspuns al Serviciului Voluntar pentru Situaţii de Urgenta se va stabilii de comun acord intre părţile semnatare, urmărindu-se sa nu se diminueze nivelul de protecţie împotriva incendiilor in construcţiile si instalaţiile proprii agenţilor economici sau instituţiilor de pe raza localităţii, nedepăşindu-se valoarea prevăzută in Criteriile de performantă emise prin O.M.A.I. 75/2019.

**d) asigurarea permanentă a intervenţiei:**

Organizarea pe ture a serviciului voluntar:

Autospeciala trebuie să asigure intervenţia 24 de ore din 24 de ore şi să fie deservită permanent de un conducător autospecială.

Servanţii pompieri angajaţi, din cadrul serviciului voluntar execută permanenţa serviciului în ture astfel încât să se poată asigura o intervenţie operativă în cazul producerii situaţiilor de urgenţă;

Durata turei de serviciu este (stabilită prin dispoziţie a Primarului,) de ex. 24 ore/tură cu 72 ore libere.

Asigurarea permanenţei serviciului, a încadrării zilnice cu personal, asigurarea rotirii turelor de serviciu se va face de către şeful de serviciu, prin intermediul şefilor de formaţie.

**CAPITOLUL 2**

 **ORGANIZAREA ŞI ATRIBUŢIILE SERVICIULUI VOLUNTAR**

**1. Conducerea şi structura organizatorică:**

În Comuna/Criciovase constituie Serviciul Voluntar pentru Situaţii de Urgenţă de categoria tip V1 , în subordinea consiliului local.

Serviciul Voluntar pentru Situaţii de Urgenţă este condus de un şef, profesionist în domeniu şi are în structura organizatorică :

1. **Compartiment/specialişti pentru prevenirea situaţiilor de urgenţă**.

Un specialist pentru toate instituţiile şi operatorii economici din subordinea consiliului local.

Un specialist la fiecare 500 gospodării, în mediul rural.

Un specialist la fiecare 1.000 de locuinţe individuale sau gospodării, în mediul urban

1. **Formaţia de intervenţie, salvare si prim - ajutor**, compusă din:

 **-**grupe de stingere incendii

 -echipe specializate, constituite în funcţie de riscurile identificate în sectorul de competenţă (DUPĂ CAZ), după cum urmează:

***-*** echipă/echipe specializate pentru STINGERE INCENDII

- echipă specializată pentru AVERTIZARE-ALARMARE-CAUTARE-DEBLOCARE-SALVARE-EVACUARE

 Serviciul se încadrează cu personal angajat şi cu personal voluntar. Accesul în serviciu este nediscriminatoriu. Personalul încadrat trebuie fie apt medical, fizic şi psihologic şi să aibă aptitudinile şi abilităţile necesare în vederea îndeplinirii atribuţiilor; aptitudinile fizice se evaluează la încadrare, conform baremelor prevăzute în anexa nr.3 din O.M.A.I. nr.75/2019.Aptitudinea medicală se evaluează la încadrare şi anual. La încadrarea personalului în serviciu se va ţine cont de necesarul de pregătire şi atestare a acestuia pentru specializările prevăzute în organigrama serviciului.

 Personalul voluntar poate activa în structurile operative până la vârsta de 50 de ani. Peste vârsta de 50 de ani, dar nu mai mult de 55 de ani, personalul voluntar poate activa în structurile operative dacă, în urma evaluării anuale, corespunde criteriilor fizice, este apt medical şi psihologic. Personalul voluntar poate activa şi peste vârsta de 50 de ani, ca specialist de prevenire, fără a fi necesară îndeplinirea criteriilor şi aptitudinilor fizice.

 În serviciu, funcţiile de şef serviciu şi conducător autospecială se încadrează în mod obligatoriu cu personal angajat. Personalul angajat trebuie să aibă calificarea şi atestarea necesare, conform reglementărilor în vigoare.

 Personalul voluntar, va semna un contract de voluntariat, pe durată de minim 5 ani cu posibilitate de prelungire, în condiţiile Statutului Personalului Voluntar prevăzut în H.G. nr. 1579/2005, având următoarele **drepturi şi obligaţii:**

**Drepturi:**

 a) participarea activă la elaborarea şi derularea programelor în domeniul situaţiilor de urgenţă;

 b) încadrarea în serviciu pe funcţii corespunzătoare pregătirii sale profesionale;

c) asigurarea de către beneficiarul voluntariatului a desfăşurării activităţilor în condiţiile legale de protecţie a muncii, în funcţie de natura şi de caracteristicile activităţii respective;

 d) asigurarea, de către beneficiarul voluntariatului, în condiţiile legii, împotriva riscurilor de accident şi de boală ce decurg din natura activităţii, cu plata primelor de asigurare de către beneficiarul voluntariatului; în lipsa asigurării sau în cazul neplăţii primelor de asigurare, costul prestaţiilor medicale se suportă integral de către beneficiarul voluntariatului;

e) eliberarea de către beneficiarul voluntariatului a unui certificat nominal care să ateste calitatea de voluntar în serviciul de urgenţă voluntar;

 f) rambursarea de către beneficiarul voluntariatului, în condiţiile convenite în contract, potrivit prezentului statut, a cheltuielilor efectuate de personalul voluntar pentru realizarea activităţii de intervenţie;

 g) durata timpului de lucru stabilită în condiţiile prezentului statut şi cu respectarea duratei timpului de muncă prevăzut de art. 108 şi următoarele din Legea nr. 53/2003 - Codul muncii, cu modificările şi completările ulterioare, să nu afecteze sănătatea şi resursele psihofizice ale voluntarului;

h) păstrarea locului de muncă şi a drepturilor salariale la instituţia/operatorul economic la care este angajat, pe perioada în care participă la intervenţii, cursuri de pregătire sau concursuri profesionale;

i) control medical anual, asigurat gratuit de consiliul local care a înfiinţat serviciul de urgenţă voluntar;

 j) gratuităţi pe mijloacele de transport în comun, aflate sub autoritatea beneficiarului voluntariatului şi/sau în baza contractelor încheiate de acesta cu societăţile private;

 k) uniformă, echipament de protecţie, aparatură şi mijloace de înştiinţare, asigurate gratuit de beneficiarul voluntariatului;

 l) despăgubirea corespunzătoare, de către beneficiarul voluntariatului, în cazul în care pe timpul intervenţiei i s-a degradat îmbrăcămintea ori alte bunuri personale;

 m) exonerarea de răspunderea materială pentru daunele produse pe timpul acţiunilor de intervenţie executate cu respectarea procedurilor specifice;

 n) dreptul la antidot adecvat naturii mediului de lucru pe timpul intervenţiei, asigurat de beneficiarul voluntariatului sau de beneficiarul intervenţiei;

 o) hrană gratuită, în echivalentul a cel puţin 2.000 de calorii/zi, în cazul operaţiunilor de peste 4 ore, asigurată de beneficiarul voluntariatului sau de beneficiarul intervenţiei;

 p) drepturi de deplasare, cazare şi diurnă pe timpul cât se află la cursuri de pregătire şi concursuri profesionale organizate în afara localităţii în care funcţionează serviciul de urgenţă voluntar, acordate de beneficiarul voluntariatului, conform legii;

 q) compensaţii în bani pentru timpul efectiv de lucru prestat la intervenţii şi la celelalte activităţi prevăzute în programul serviciului de urgenţă voluntar; cuantumul orar al compensaţiei acordate voluntarului se stabileşte şi se achită de consiliul local, diferenţiat pe categorii de funcţii, şi nu poate fi mai mic decât cuantumul orar calculat la valoarea salariului lunar minim pe economie.

 Pentru acte de eroism, curaj şi devotament în executarea unor misiuni, precum şi pentru merite deosebite în îndeplinirea îndatoririlor ce îi revin, personalului voluntar i se pot acorda următoarele recompense morale şi materiale:

a) mulţumiri verbale şi scrise;

 b) scrisori de mulţumire personale sau adresate instituţiei ori operatorului economic care are calitatea de angajator în raport cu voluntarul;

 c) evidenţierea în mass-media locale şi centrale a acţiunilor întreprinse de voluntar;

 d) citarea prin ordin de zi al Inspectorului Şef al Inspectoratului pentru situaţii de urgenţă “BANAT” al jud. Timiş, sau al Inspectorului General al Inspectoratului General pentru Situaţii de Urgenţă;

 e) acordarea, în condiţiile legii, de titluri onorifice, decoraţii şi premii în obiecte sau bani.

**Obligaţii:**

 a) să respecte cu stricteţe clauzele contractului de voluntariat;

 b) să îndeplinească sarcinile primite şi atribuţiile stabilite prin regulamentul de organizare şi funcţionare aprobat de beneficiarul voluntariatului;

 c) să păstreze confidenţialitatea informaţiilor la care are acces în cadrul activităţii de voluntariat;

 d) să respecte timpul de prezentare în caz de alertă la locul stabilit de beneficiarul voluntariatului;

 e) să participe la cursurile de instruire organizate sau stabilite de beneficiarul voluntariatului;

 f) să utilizeze în condiţii de eficienţă, eficacitate şi economicitate bunurile aflate în folosinţa serviciului de urgenţă voluntar şi să acţioneze pentru păstrarea mijloacelor tehnice din dotarea acestuia în perfectă stare de funcţionare;

 g) să sesizeze organele în drept despre neregulile din domeniul de activitate constatate în sectorul de competenţă;

 h) să fie respectuos, cuviincios şi corect în relaţiile cu personalul serviciului de urgenţă voluntar şi să dovedească solicitudine şi respect faţă de orice persoană;

i) să acorde sprijin colegilor pe timpul executării misiunilor şi intervenţiilor;

j) să fie disciplinat şi să dovedească probitate profesională şi morală în întreaga activitate;

 k) prin întregul său comportament să se arate demn de consideraţia şi încrederea impuse de statutul de voluntar;

l) să îşi probeze calitatea de voluntar, în exercitarea atribuţiilor specifice, cu legitimaţia eliberată de beneficiarul voluntariatului.

Personalul voluntar din serviciile de urgenţă voluntare are obligaţia să poarte uniformă, echipament de protecţie şi însemne distinctive, ale căror descriere, condiţii de acordare şi folosire sunt stabilite prin Regulamentul elaborat de Ministerul Administraţiei şi Internelor.

**Relaţiile dintre structurile serviciului voluntar:**

Activităţile preventive şi de intervenţie operativă în situaţii de urgenţă ale serviciului voluntar sunt organizate de Comitetul Local pentru Situaţii de Urgenţă şi sunt coordonate de către preşedintele acestuia, respectiv primarul localităţii.

a) **Relaţii ierarhice:**

 Şefului serviciului voluntar pentru situaţii de urgenţă i se subordonează nemijlocit şefii structurilor serviciului voluntar şi direct personalul structurilor serviciului, pe linia îndeplinirii atribuţiunilor funcţionale. Acesta conduce activităţile de pregătire, prevenire şi intervenţie desfăşurate de serviciul voluntar.

 Personalul serviciului se subordonează nemijlocit şefului structurii din care face parte.

1. **Relaţii funcţionale**:

 Personalul structurilor serviciului colaborează reciproc, precum şi cu celelalte compartimente şi servicii din cadrul primăriei, consiliului local şi instituţiilor pentru îndeplinirea sarcinilor de serviciu.

**Relaţii de coordonare:**

 Coordonarea activităţilor Serviciului Voluntar pentru Situaţii de Urgenta se realizează de către Comitetul Local pentru Situaţii de Urgenţă, prin Preşedintele acestuia (Primarul).

 Şeful serviciului conduce, şi controlează permanent activitatea serviciului voluntar.

**Relaţii de control:**

 Cel puţin o dată pe an, Inspectoratul pentru Situaţii de Urgenţă “BANAT” al judeţului Timiş, controlează serviciul voluntar pentru situaţii de urgenţă, în ceea ce priveşte constituirea, dotarea şi încadrarea acestuia, precum şi activitatea desfăşurată.

 Controlul Serviciului Voluntar pentru Situaţii de Urgenta se executa atât in schimbul I, cat si in schimburile II si III de către cei in drept.

 Inspectoratul pentru Situaţii de Urgenţă “BANAT” al judeţului Timiş va urmări în permanenţă menţinerea capacităţii de intervenţie a serviciului voluntar, va efectua antrenamente de alarmare a localităţii şi agenţilor economici, antrenamente şi exerciţii de verificare a capacităţii de intervenţie a localităţii şi agenţilor economici, antrenamente de protecţie civilă cu instituţiile de control a radioactivităţii mediului, meteo şi medicale, exerciţii de alarmare publică, exerciţii cu deţinătorii de surse potenţiale de risc (chimic, baraje, etc.), şi altele, va urmări completarea sistemelor de înştiinţare şi alarmare cu aparatură modernă, la toate nivelele de organizare.

**Relaţii de cooperare:**

 Serviciul Voluntar pentru Situaţii de Urgenţă pentru îndeplinirea atribuţiilor ce îi revin, colaborează cu alte Servicii Voluntare pentru Situaţii de Urgenţă, cu autorităţile administraţiei publice, cu alte instituţii şi organisme care au atribuţii privind apărarea ordinii publice, prevenirea şi combaterea dezastrelor, apărării vieţii şi integrităţii fizice a persoanelor, avutului public şi privat, precum şi de protecţie a mediului.

 Serviciul de urgenţă voluntar solicită în sprijin intervenţia serviciilor de urgenţă private şi a celor voluntare cu care a încheiat contracte/convenţii de intervenţie sau, după caz, a serviciilor de urgenţă profesioniste, ori de câte ori amploarea situaţiei de urgenţă depăşeşte capacitatea de răspuns a acestuia.

 Pentru colaborare la acţiunile de limitare şi înlăturare a urmărilor situaţiilor de urgenţă, consiliile locale care au constituite servicii voluntare pot încheia protocoale cu asociaţiile profesionale şi organizaţiile neguvernamentale cu atribuţii în domeniu.

**Relaţii de îndrumare:**

 În cadrul activităţilor preventive desfăşurate, serviciul voluntar îndrumă, informează şi acţionează pentru prevenirea producerii situaţiilor de urgenţă, adoptarea de către populaţie a comportamentului adecvat înainte, pe timpul şi după producerea situaţiilor de urgenţă

**2. Atribuţiile serviciului voluntar:**

**Serviciul voluntar pentru situaţii de urgenţă are următoarele atribuţii principale :**

1. Desfăşoară activităţi de informare şi instruire privind cunoaşterea şi respectarea regulilor şi măsurilor de prevenire, comportare şi apărare împotriva incendiilor sau dezastrelor.
2. Execută pregătirea de specialitate a voluntarilor din cadrul serviciului;
3. Asigură cunoaşterea încălcărilor frecvente ale normelor de prevenire şi stingere a incendiilor şi a cauzelor de incendiu, sau alte situaţii de urgenţă, în rândul personalului propriu şi a celui controlat;
4. Sprijină conducătorii instituţiilor aparţinând primăriei pentru instruirea persoanelor care execută lucrări cu pericol de incendiu;
5. Popularizează prin instructaje, cât şi pe timpul executării controalelor de prevenire, actele normative care reglementează activitatea de management a situaţiilor du urgenţă, cauzele şi împrejurările care duc la izbucnirea incendiilor sau alte situaţii de urgenţă şi consecinţele acestora;
6. Execută aplicaţii şi exerciţii practice de intervenţie;
7. Participă la aplicaţii de cooperare cu serviciile profesioniste pentru situaţii de urgenţă şi alte forţe stabilite prin planurile de cooperare;
8. Asigură cunoaşterea de către personalul propriu a tehnicii de intervenţie din dotare şi instrucţiunile de exploatare a acesteia;
9. Asigură cunoaşterea tuturor tipurilor de riscuri existente în sectorul de competenţă, a surselor şi sistemelor de alimentare cu apă;
10. Verifică modul de aplicare şi asigură respectarea normelor, dispoziţiilor, instrucţiunilor şi măsurilor de prevenire în domeniul situaţiilor de urgenţă, prin:
* efectuarea de controale asupra modului de aplicare a normelor de prevenire a incendiilor sau a altor situaţii de urgenţă;
* propuneri pentru înlăturarea deficienţelor constatate, urmărind rezolvarea operativă a acestora;
* stabilirea de restricţii ori interzicerea utilizării focului deschis şi efectuării unor lucrări cu pericol de incendiu în locuri cu substanţe inflamabile, pentru a preveni producerea de incendii, explozii, etc;
* supravegherea cu personal şi mijloace tehnice de specialitate adecvate pericolului de incendiu a locurilor în care se execută diverse lucrări cu grad ridicat de periculozitate;
* sprijinirea conducătorii instituţiilor subordonate primăriei pentru realizarea activităţii de prevenire;
* sprijinirea conducătorii locurilor de muncă la organizarea intervenţiei în situaţii de urgenţă;
* acţionează prin mijloace legale pentru înlăturarea imediată a oricărui pericol, constatat pe timpul controlului de prevenire sau adus la cunoştinţă de alte persoane;
* informarea primăriei, a personalul inspecţiei de prevenire din cadrul Inspectoratului pentru Situaţii de Urgenţă Judeţean Timiş asupra încălcărilor deosebite de la normele de prevenire şi stărilor de pericol constatate, făcând propuneri menite să înlăture pericolul;

k) Execută acţiuni de intervenţie pentru stingerea incendiilor, căutare - salvare, acordarea primului ajutor, limitarea efectelor unei situaţii de urgenţă, protecţia persoanelor şi a bunurilor materiale şi a mediului, evacuare, reabilitare, etc. În acest sens, asigură îndeplinirea următoarelor măsuri:

* întocmeşte documentele operative de intervenţie;
* planifică, organizează şi execută instruirea voluntarilor asupra modului de intervenţie în diferite situaţii;
* asigură menţinerea în stare de funcţionare a mijloacelor de intervenţie, avertizare, anunţare şi semnalizare a incendiilor, a instalaţiilor de stingere, a surselor de alimentare cu apă şi a căilor de acces şi de intervenţie din cadrul localităţii;
* asigură forţele şi mijloacele de intervenţie în caz de incendiu sau alte situaţii prin luarea tuturor măsurilor de protecţie până la înlăturarea stării de pericol;

l) Acordă ajutor persoanelor sinistrate sau a căror viaţă este pusă în pericol în caz de explozii, inundaţii, alunecări de teren, accidente şi în caz de dezastre în sectorul de competenţă, prin :

* participarea la acţiuni de alimentare cu apă în caz de deteriorare a reţelei şi a surselor de alimentare cu apă;
* evacuarea apei din subsoluri, canale tehnologice şi alte locuri inundate;
* menţinerea în stare de funcţionare mijloacele tehnice de refulare şi absorbţie a apei.
* organizarea şi punerea în funcţiune, prin forţele proprii sau împreună cu alte structuri, de locaţii speciale cu dotările necesare asigurării condiţiilor minime de supravieţuire a populaţiei ;

m) Participă la efectuarea de deblocări şi înlăturarea dărâmăturilor provocate de dezastre:

* în acest scop trebuie să cunoască planurile clădirilor şi ale instalaţiilor tehnologice din cadrul localităţii. De asemenea vor fi însuşite cunoştinţele minime necesare despre instalaţiile de alimentare cu energie electrică, gaze, apă şi canalizare;
* stabileşte ipoteze de acţiune pentru stingerea incendiilor în situaţia în care datorită diferitelor situaţii sunt afectate reţelele instalaţiilor de apă pentru stingerea incendiilor din cadrul localităţii;
* participă la salvarea persoanelor de sub dărâmături şi la deblocarea căilor de acces, în vederea asigurării deplasării mijloacelor tehnice, pentru intervenţii în situaţii de dezastre;
* participă, după caz la alimentarea cu apă a unor instalaţii tehnologice sau de stingere a incendiilor, în situaţia deteriorării instalaţiilor cu apă proprii.

**Organizarea acţiunilor de intervenţie:**

Intervenţia trebuie să se realizeze gradual, astfel:

1. Alarmarea serviciului voluntar, concomitent cu anunţarea/alertarea structurilor profesioniste de intervenţie ale inspectoratului judeţean, precum şi, după caz, a serviciului voluntar al altor autorităţi publice locale cu care este încheiat contract/convenţie de colaborare sau protocol.
2. Realizarea intervenţiei propriu-zise de către serviciul voluntar.
3. Acordarea de sprijin la intervenţie, cu tehnică şi personal specializat, de către serviciul voluntar cu care se colaborează.
4. Participarea la intervenţie, cu tehnică şi personal specializat, a structurilor profesioniste de intervenţie ale inspectoratului judeţean.

Serviciul voluntar solicită sprijinul altui serviciu voluntar, cu care este încheiat contract/convenţie de colaboare, sau, după caz, intervenţia structurilor profesioniste de intervenţie ale inspectoratului judeţean, ori de câte ori amploarea situaţiei de urgenţă depăşeşte capacitatea de răspuns a acestuia.

***La primirea anunţului despre producerea unei situaţii de urgenţă***, şeful serviciului trebuie să reţină:

* date cunoscute despre situaţia de urgenţă produsă, cauzele acesteia, particularităţi ale zonei în care urmează să intervină;
* itinerarul de deplasare;
* asigurarea legăturilor, modul de transmitere a datelor şi informaţiilor;
* ce forţe şi mijloace mai sunt implicate în intervenţie;
* cine conduce acţiunile de intervenţie, locul de adunare după terminarea intervenţiei;
* asigurarea logistică a intervenţiei

**Atribuţii specifice:**

1. Atribuţiile compartimentului/specialiştilor de prevenire:

 Compartimentul/specialiştii pentru prevenire are/au ca principală atribuţie prevenirea riscurilor producerii unor situaţii de urgenţă, prin activităţi de îndrumare şi control.Formele prin care se execută activităţile de prevenire sunt: controlul, asistenţa tehnică de specialitate, verificarea şi informarea preventivă a populaţiei.

 La planificarea activităţilor de prevenire pentru sectorul de competenţă se au în vedere:

a) riscurile identificate din Planul de analiză şi acoperire a riscurilor, frecvenţa şi perioada de manifestare;

b) concluziile rezultate în urma activităţilor de prevenire anterioare;

c) organizarea în sectorul de competenţă a unor activităţi tradiţionale, târguri, expoziţii, manifestări cultural-sportive;

d) concluziile rezultate din evaluarea periodică a situaţiei operative din localitate.

Atribuţii:

* verificarea respectării actelor normative şi reglementărilor privind apărarea împotriva incendiilor şi protecţia civilă la proiectarea, executarea, exploatarea şi postutilizarea construcţiilor, instalaţiilor şi amenajărilor;
* verificarea şi organizarea activităţii privind depistarea pericolelor potenţiale generatoare de riscuri pe timpul exploatării construcţiilor, instalaţiilor şi amenajărilor;
* întocmirea concepţiei de apărare împotriva incendiilor şi de protecţie civilă în scopul menţinerii riscurilor în limite acceptabile, stabilindu-se, după caz, măsuri în condiţiile legii;
* controlul activităţilor care prezintă pericole de accidente majore în care sunt implicate substanţe periculoase;
* coordonarea şi controlul realizării pregătirii şi instruirii specifice a populaţiei şi salariaţilor, a modului de asimilare de către aceştia a regulilor şi măsurilor specifice, precum şi a comportamentului pe timpul manifestării unei situaţii de urgenţă;
* înştiinţarea factorilor responsabili în managementul riscului despre existenţa, dimensiunea şi consecinţele riscului identificat în domeniul respectiv;
* îndrumarea, controlul şi coordonarea serviciului voluntar şi serviciilor private pentru situaţii de urgenţă;
* informarea şi educarea preventivă a populaţiei;
* soluţionarea petiţiilor şi sesizărilor în domeniul specific;
* informarea populaţiei privind pericolele potenţiale de risc, inclusiv în locuinţe şi gospodării şi modul de comportare în situaţii de urgenţă.
* Întocmirea documentelor de finalizare a activităţii de control, astfel:

a) prin consemnarea neregulilor în carnetele cu constatările rezultate din controale - cele de la gospodăriile populaţiei;

 b) prin notă de control - cele de la instituţiile publice şi operatorii economici din subordinea consiliului local, de la unităţile de învăţământ şi de la operatorii economici din sectorul de competenţă, cu care s-au încheiat contracte de intervenţie.

1. Atribuţiile formaţiilor de intervenţie:

 Formaţiile de intervenţieexecută acţiuni pentru salvarea vieţii oamenilor, a bunurilor materiale, protecţiei mediului, limitarea şi înlăturarea efectelor situaţiilor de urgenţă produse, precum şi pentru restabilirea stării de normalitate.

 **Atribuţiile echipelor specializate:**

**5.1 Echipele specializate în caz de incendiu/incendiu de pădure** :

* execută acţiuni de intervenţie în caz de incendiu, pentru limitarea şi înlăturarea Situaţiilor de Urgenţă cu utilajele şi mijloacele de intervenţie din dotare.
* execută recunoaşteri pe raza unităţii administrativ – teritoriale, cu accent pe sursele de alimentare cu apă, posibilitatea accesului de intervenţie.
* verifică existenţa planului de intervenţie la obiectivele şi instituţiile de pe raza localităţii precum şi condiţiile ca acestea să fie operaţionale în orice moment.
* acordă ajutor persoanelor a căror viaţă este pusă în pericol în caz de incendiu, accidente precum şi în caz de dezastre;
* evacuează animalele şi bunurile materiale aflate în pericol;

5.2 Echipele de înştiinţare- alarmare acţionează în cadrul formaţiei de intervenţie, pentru transmiterea mesajelor de protecţie civilă către populaţie privind iminenţa producerii unor situaţii de urgenţă pe teritoriul localităţii, folosind sirena electrică sau alte mijloace avute la dispoziţie.

5.3 Echipele de cercetare-alarmare-cautare**- deblocare –salvare-evacuare**: Cercetează, determină şi comunică Centrului Operativ al Comitetului Local pentru Situaţii de Urgenţă următoarele date :

În locurile de distrugere datorită cutremurelor de pământ :

* locul şi numărul construcţiilor avariate, gradul de avariere şi umărul aproximativ al morţilor, răniţilor şi sinistraţilor;
* localizarea persoanelor surprinse sub dărâmături sau la înălţime;
* gradul de blocare şi avariere a căilor de acces şi variantele de ocolire;
* locul şi mărimea principalelor avarii la reţelele de utilitate publică;
* locul, mărimea şi tendinţa de propagare a incendiilor;
* existenţa pericolului de apariţie a unui dezastru complementar post-cutremur.

Acţionează în zonele cu avarii la construcţii/instalaţii pentru:

* salvarea răniţilor şi celor surprinşi şi blocaţi în adăposturi, în clădiri avariate, distruse şi sub dărâmături;
* executarea lucrărilor de sprijinire sau dărâmare a elementelor de construcţii ce prezintă pericol;
* localizarea şi limitarea avariilor la reţelele de utilitate publică care prezintă pericol pentru personalul de intervenţie sau cel afectat;
* amenajarea căilor de acces spre obiectivele de intervenţie şi pentru evacuarea răniţilor şi a sinistraţilor;
* evacuarea apelor ce prezintă pericol pentru personalul de intervenţie şi pentru cel surprins în raionul de intervenţie.

Din zona afectată de alunecări de teren:

* suprafaţa, direcţia şi viteza de propagare a alunecărilor de teren;
* locul, numărul şi gradul de avariere al construcţiilor, drumurilor sau reţelelor de utilitate publică;
* numărul probabil al morţilor şi răniţilor şi poziţionarea acestora;
* posibilitatea de apariţie a unor dezastre complementare.

Din zona afectată de inundaţii:

* limitele porţiunilor de teren afectate cât şi gradul de avariere al facilităţilor economico-sociale din zonă;
* posibilităţile de acces în zona afectată;
* posibilităţile de asigurare a unor surse de apă potabilă;
* posibilităţile de adăpostire şi evacuare a persoanelor sinistrate.
* sprijină forţele care intervin pentru consolidarea şi refacerea digurilor
* curăţă canalele de evacuare a apelor, în zonele cu pericol de inundaţii/inundate.
* participă la degajarea zăpezii sau a podurilor de gheaţă.
* sprijină grupa de intervenţie în acţiunile acesteia de lichidare a stărilor de pericol;
* participă alături de grupa de intervenţie la înlăturarea efectelor negative ale dezastrelor;
* organizează, conduce şi îndrumă desfăşurarea evacuării instituţiilor publice, agenţilor economici, populaţiei, colectivităţilor de animale, bunurilor materiale şi obiectelor culturale din locaţiile stabilite;
* urmăreşte realizarea măsurilor de pregătire şi de desfăşurare a acţiunilor de evacuare, de primire, de repartiţie şi de cazare a populaţiei şi de depozitare a bunurilor materiale;
* organizează, încadrează şi asigură funcţionarea punctelor de adunare, de îmbarcare, de debarcare, de primire şi de repartiţie;
* realizează măsurile de asigurare privind transportul populaţiei, bunurilor materiale, colectivităţilor de animale, asistenţă medicală, pază, ordinea, legăturile fir şi radio şi evidenţa populaţiei pe timpul executării evacuării în raioanele din şi în care se execută aceasta;
* acordă primului ajutor medical şi transportul răniţilor la punctele de adunare şi evacuare;
* participă la aplicarea unor măsuri de antibioprofilaxie şi antiepidemice;
* participă la distribuirea ajutoarelor, asigurarea nevoilor de apă, hrană şi medicamente;
* participă la înlăturarea urmărilor dezastrelor şi reabilitarea zonei;
* realizează măsurile tehnico-medicale privind asanarea zonei în care se găsesc un număr mare de cadavre;
* participă la realizarea măsurilor la instituirea carantinei;
* asigură cu alimente şi hrană a formaţiunilor de intervenţie,
* asigură echipamentul de schimb, pe timp de vară sau iarnă,
* asigură mijloacele de transport răniţi ,
* asigură aprovizionarea formaţiunilor de intervenţie
* asigură completarea dotării formaţiunilor de intervenţie,

Toate echipele vor executa pe lângă activităţile specificate mai sus, în funcţie de situaţia concretă din localitate, alte activităţi funcţie de natura evenimentelor constatate şi de dinamica în timp a acestora.

* 1. **Echipele de cercetare intervenţie pentru riscurile chimic, biologic şi efectele unui accident nuclear** execută:
* izolarea şi marcarea zonelor periculoase;
* sprijinirea acţiunilor de evacuare a populaţiei, animalelor şi bunurilor materiale;
* desfăşurarea acţiunilor de intervenţie la mijloacele de transport sau instalaţiile accidentate, avariate sau distruse;
* decontaminarea personalului, tehnicii şi terenului.

**CAPITOLUL 3**

**ATRIBUŢIILE PERSONALULUI DIN STRUCTURA SERVICIULUI VOLUNTAR**

**1. Atribuţiile şefului serviciului voluntar:**

 Şeful serviciului voluntar este direct subordonat primarului comunei, preşedinte al comitetului local pentru situaţii de urgenţă, iar pe linia specializării – Inspectoratului pentru Situaţii de Urgenţă „BANAT” al Judeţului TIMIŞ, este şef al întregului personal din serviciul voluntar.

 Răspunde de organizarea şi desfăşurarea tuturor activităţilor de prevenire şi intervenţie în situaţii de urgenţă, potrivit prevederilor legii, regulamentelor, instrucţiunilor şi ordinelor în vigoare. El conduce activităţile cu privire la: asigurarea capacităţii operative şi de intervenţie, pregătire, planificare şi desfăşurarea activităţilor conform planului de pregătire şi intervenţie anual al serviciului voluntar.

 Are următoarele atribuţii:

* organizează şi conduce acţiunile echipelor specializate în caz de incendiu, avarii, calamităţi naturale, inundaţii, explozii şi alte situaţii de urgenţă;
* planifică şi conduce activităţile de întocmire, aprobare, actualizare, păstrare şi de aplicare a documentelor operative;
* asigură măsurile organizatorice, materialele şi documentele necesare privind înştiinţarea şi aducerea personalului serviciului voluntar la sediul acestuia, în mod oportun, în cazul producerii unor urgenţe civile sau la ordin;
* conduce lunar, procesul de pregătire al voluntarilor pentru ridicarea capacităţii de intervenţie, potrivit documentelor întocmite în acest scop;
* asigură studierea şi cunoaşterea de către personalul serviciului voluntar a particularităţilor localităţii şi clasificării din punct de vedere al protecţiei civile precum şi principalele caracteristici ale factorilor de risc care ar influenţa urmările situaţiilor de urgenţă din zona de competenţă;
* urmăreşte asigurarea bazei materiale a serviciului voluntar prin compartimentul administrativ din cadrul primăriei pe baza propunerilor instrucţiunilor de dotare;
* întocmeşte situaţia cu mijloacele, aparatura, utilajele şi instalaţiile din localitate care pot fi folosite în situaţii de urgenţă pe care o actualizează permanent;
* asigură încadrarea serviciului de intervenţie cu personal de specialitate;
* informează primarul şi compartimentul/specialistul de prevenire cu atribuţii pe linia situaţiilor de urgenţă despre stările de pericol constatate pe teritoriul localităţii;
* verifică modul cum personalul serviciului voluntar respectă programul de activitate şi regulamentul de organizare şi funcţionare a serviciului voluntar;
* execută instructaj general şi periodic cu personalul muncitor din primărie şi din instituţiile subordonate primăriei;
* întocmeşte şi actualizează permanent documentele operative ale serviciului, informându-l pe primar despre acestea;
* controlează ca instalaţiile, mijloacele şi utilajele de stins incendiu, celelalte materiale pentru intervenţie de pe teritoriul localităţii să fie în stare de funcţionare şi întreţinute corespunzătoare;
* ţine evidenţa participării la pregătire profesională şi calificativele obţinute;
* ţine evidenţa aplicaţiilor, exerciţiilor şi intervenţiilor la care a participat serviciul voluntar;
* urmăreşte executarea dispoziţiilor date către voluntari şi nu permite amestecul altor persoane neautorizate în conducerea serviciului;
* participă la instructaje, schimburi de experienţă, cursuri de pregătire profesională, organizate de serviciile profesioniste pentru situaţii de urgenţă;
* participă la verificarea cunoştinţelor membrilor serviciului voluntar la încadrare, trimestrial şi la sfârşitul anului pentru atestarea pe post conform indicatorilor de calificare;
* împreună cu compartimentul/specialistul de prevenire verifică modul de respectare a măsurilor de prevenire în gospodăriile populaţiei şi pe teritoriul agenţilor economici din raza localităţii;
* face propuneri privind îmbunătăţirea activităţii de prevenire şi eliminarea stărilor de pericol;
* pregăteşte şi asigură desfăşurarea bilanţului anual al activităţii serviciului voluntar;
* efectuează lunar studiul ordonat prin programul de pregătire, difuzat de Inspectoratul pentru Situaţii de Urgenţă „Banat al Judeţului Timiş, în caiet special pregătit în acest scop;
* întocmeşte şi actualizează în permanenţă fişele postului pentru personalul voluntar ;
* ţine evidenţa participării personalului la intervenţie şi face propuneri pentru promovarea acestuia sau pentru acordarea de distincţii sau premii ;
* întocmeşte anual proiectul de buget pentru serviciu şi îl susţine în comisiile de specialitate ;
* urmăreşte în permanenţă execuţia bugetară şi face propuneri de rectificare dacă este cazul ;
* promovează în permanenţă serviciul în rândul populaţiei şi elevilor şi asigură recrutarea permanentă de voluntari ;
* execută atribuţiile prevăzute în regulamentele şi instrucţiunile pe linia protecţiei civile, prevenirii şi stingerii incendiilor;
* pe baza constatărilor rezultate din controale, şeful serviciului voluntar pentru situaţii de urgenţă întocmeşte, semestrial, analiza activităţii de prevenire şi a neregulilor constatate, pe care o supune dezbaterii consiliului local, şi propune măsuri pentru remedierea acestora.
* înmânează primarului, săptămânal, toate documentele de control încheiate în săptămâna anterioară, în vederea constatării contravenţiilor şi aplicării sancţiunilor contravenţionale, conform reglementărilor în vigoare

Prezentele atribuţii vor fi incluse în „Fişa postului”.

**2. Atribuţiile şefului de compartimentului de prevenire:**

Este direct subordonat **Şefului Serviciul voluntar pentru situaţii de urgenţă**

* acţionează cu fermitate pentru înlăturarea imediată a stărilor de pericol pe care le constată şi urmăreşte rezolvarea lor operativă;
* stabileşte restricţii şi interdicţii la utilizarea sau efectuarea unor lucrări cu pericol dacă nu se respectă prevederile normelor de prevenire şi regulile de executare a lucrărilor cu risc;
* verifică dotarea şi starea tehnică a mijloacelor P.S.I. de primă intervenţie în caz de incendiu, sursele de alimentare cu apă (rezervoarele de apă de incendiu şi hidranţi exteriori de incendiu) de la agenţii economici şi cele aparţinând localităţii;
* verifică organizarea activităţii de prevenire la locurile de muncă (la agenţii economici);
* controlează locurile de muncă unde se execută lucrări cu risc de incendiu;
* sprijină conducerile agenţilor economici în realizarea protecţiei şi instruirea personalului muncitor;
* informează conducerile agenţilor economici, şeful serviciului voluntar, conducerea consiliului local imediat după ce a constatat nereguli grave, sau stări de pericol de incendiu, explozii sau accidente tehnologice;
* urmăreşte modul de respectare a ă regulilor privind interzicerea fumatului şi focului a deschis în locurile stabilite;
* verifică menţinerea liberă şi în stare de utilizare a căilor de acces pentru intervenţie şi de evacuare în caz de incendiu în cadrul localităţii şi la agenţii economici;
* urmăreşte punerea în intervenţie şi în stare de funcţionare a instalaţiilor şi mijloacelor P.S.I. defecte;
* în caz de incendiu sau de producere a unor dezastre, alarmează serviciul voluntar şi participă la stingerea incendiului sau înlăturarea urmărilor dezastrelor;
* consemnează în notele de control sau carnetele de control la gospodării toate constatările făcute şi le aduce la cunoştinţă şefului serviciului voluntar;
* îşi însuşeşte normele specifice şi măsurile generale ce trebuiesc respectate pe timpul executării controlului;

**3.Atribuţiile membrilor compartimentului de prevenire**

Specialistul de prevenire este subordonat nemijlocit sefului Compartimentului de prevenire al Serviciului Voluntar pentru Situaţii de Urgentă.

Îndeplineşte ordinele date de acesta, pe linia îndeplinirii atribuţiilor de serviciu revenindu-i urmatoarele sarcini:

* participa la programul de pregatire comuna a Serviciului Voluntar pentru Situatii de Urgenta.
* executa controale de prevenire la obiectivele repartizate ( operatori economici, institutii, gospodarii cetatenesti, etc.) in conformitate cu prevederile legii, consemnează în notele de control sau carnetele de control la gospodării toate constatările făcute şi le prezintă şefului compartimentului de prevenire
* aduce la cunostinta sefului ierarhic starile de pericol sau situatiile deosebite din teren.
* participa la inlaturarea operativa pe timpul controlului a starilor de lucruri negative ce pot fi inlaturate in masura in care ii permit cunostintele si posibilitatile.
* îşi însuşeşte normele specifice şi măsurile generale ce trebuiesc respectate pe timpul executării controlului;
1. **Atribuţiile şefului formaţiei de intervenţie:**
* se subordonează şefului serviciului voluntar pentru situaţii de urgenţă;
* răspunde de îndeplinirea atribuţiilor legale ce revin formaţiei de instruirea acesteia şi ridicarea continua a capacităţii ei de acţiune, de menţinerea unei discipline ferme în rândul voluntarilor;
* organizează şi conduce nemijlocit instruirea de specialitate a formaţiei, întocmind în acest scop programul lunar, şi urmăreşte executarea lui întocmai, de întreg personalului formaţiei şi echipelor, executa instruirea metodica a şefilor de echipe.
* participă la convocările de instruire, consfătuiri şi schimburi de experienţă organizate de ISUJ.
* organizează activitatea pentru prevenirea dezastrelor pe care o desfăşoară formaţia de intervenţie;
* controlează modul de respectare a normelor de prevenire şi stingere a incendiilor şi a mãsurilor de protecţie civilã, precum şi de dotare pe teritoriul localităţii şi sectorului de competentã şi acţionează operativ pentru înlăturarea oricăror încălcări
* în cazul apariţiei unor stări de pericol, raportează imediat conducerii şi stabileşte împreună cu conducătorii locurilor de munca, masurile necesare ce se impun ;
* organizează intervenţia formaţiilor pentru stingerea incendiilor şi înlăturarea efectelor negative ale dezastrelor;
* întocmeşte, cu sprijinul specialiştilor din compartimentul de prevenire, documente operative privind intervenţia pentru prevenirea şi înlăturarea dezastrelor ;
* organizează zilnic intervenţia formaţiei pe schimburi (ture de serviciu) şi urmăreşte încadrarea completa a grupelor;
* pregăteşte personalul formaţiei pentru intervenţie prin executarea de exerciţii şi aplicaţii pe timp de zi şi noapte, atât cu forte şi mijloace proprii cat şi în cooperare cu formaţiile vecine ;
* controlează şi ia masuri pentru ca toate utilajele, accesoriile, echipamentul de protecţie şi substanţele chimice din dotarea formaţiei, precum şi instalaţiile de alarmare şi stingere din unitate sa fie în permanenta stare de funcţionare ;
* organizează înştiinţarea şi alarmarea în caz de producere a dezastrelor pentru cooperarea cu Inspectoratul pentru Situaţii de Urgenţă;
* conduce formaţiunile în acţiunile de intervenţie pentru stingerea incendiilor şi înlăturarea efectelor negative ale situaţiilor de urgenţã;
* mobilizează personalul formaţiei pentru participarea pompierilor civili la concursurile profesionale specifice;
* întocmeşte şi actualizează documentele operative ale formaţiilor, asigură păstrarea şi întreţinerea corespunzătoare a bunurilor din înzestrarea acesteia, precum şi a sediului, asigura ordinea şi disciplina, face propuneri de recompensare şi sancţionare a personalului formaţiunilor;
* mobilizează personalul formaţiei pentru participarea pompierilor civili la concursurile profesionale specifice.

**5. Atribuţiile generale ale şefului echipei specializate:**

 Se subordonează direct şefului formaţiei de intervenţie şi pe linie ierarhică şefului serviciului voluntar, este şeful nemijlocit al echipei pe care o comandă şi are următoarele atribuţii:

* să conducă personal echipa/grupa în misiunile de intervenţie încredinţate în orice situaţie, la stingerea incendiilor, exploziilor, avariilor, calamităţilor naturale şi dezastrelor, pentru înlăturarea efectelor provocate, salvarea persoanelor şi evacuarea bunurilor;
* să menţină în permanenţă legătura cu şeful serviciului, cu grupa/echipajul de intervenţie, raportează la începerea şi terminarea misiunii;
* să conducă, şedinţele de pregătire cu personalul din subordine;
* să cunoască personal folosirea şi întreţinerea mijloacelor din dotare;
* să cunoască semnalele de alarmare, locul de adăpostire, locul de unde se ridică materialele repartizate pentru intervenţie;
* să execute conform planificării instruirea personalului din subordine şi să ţină la zi prezenţa la pregătire;
* respectă şi impune respectarea programelor şi regulamentelor de organizare şi funcţionare a serviciului;
* asigură predarea – primirea tehnicii de intervenţie la schimbul următor în stare de funcţionare, după regulamentul stabilit;
* ia măsuri de protecţia muncii pe timpul şedinţelor de pregătire, exerciţiilor, aplicaţiilor şi intervenţiilor;
* să comunice şefului serviciului voluntar ori de câte ori absentează pe o durată mai mare de 24 ore.

**Atribuţii specifice:**

**5.1 Şeful echipei specializate pentru stingere incendii/incendii de pădure:**

* se subordonează şefului serviciului şi îndeplineşte sarcinile trasate de către acesta;
* verifică, la intrarea în serviciu, prezenţa personalului din subordine, starea de funcţionare a mijloacelor tehnice din dotare;
* execută, lunar şi ori de câte ori este necesar, instruirea de specialitate a subordonaţilor;
* conduce şi participă efectiv, cu grupa sa, la acţiunile de intervenţie;
* asigură respectarea întocmai de către subordonaţi a programului zilnic;
* răspunde de deplasarea grupei la locul intervenţiei;
* verifică echiparea şi ia măsuri de asigurarea securităţii servanţilor;
* participă la recunoaştere şi dă misiuni grupei;
* mânuieşte ţevile de refulare a apei, spumei sau pulberilor stingătoare (pe partea stângă a dispozitivului);
* întinde, prelungeşte şi strânge liniile de furtun;
* urmăreşte menţinerea presiunii ordonate;
* mânuieşte masca contra fumului şi gazelor sau aparatul izolant, la nevoie;
* mânuieşte toporaşul, cordiţa de salvare şi lampa electrică portativă (lanterna);
* foloseşte la nevoie, costumul de protecţie contra temperaturilor;
	1. **Şeful echipei specializate pentruavertizare-alarmare-căutare - deblocare – salvare:**
* studiază şi cunoaşte caracteristicile construcţiilor, spaţiilor de adăpostire, reţelelor de gospodărie comunală, căilor de comunicaţie, precum şi măsurile de intervenţie în cazul afectării lor;
* elaborează măsurile necesare pentru protecţia prin adăpostire a cetăţenilor şi a bunurilor materiale împotriva efectelor dezastrelor, armelor N.B.C., convenţionale şi mijloacelor incendiare;
* cunoaşte în permanenţă stadiul realizării măsurilor pentru adăpostirea populaţiei, protecţia bunurilor materiale şi mascarea obiectivelor;
* asigură şi urmăreşte aprovizionarea cu instalaţii, utilaje şi alte materiale necesare dotării echipajului;
* coordonează şi îndrumă împreună cu şeful serviciului pregătirea de specialitate a subordonaţilor
* centralizează şi raportează ierarhic informaţiile de specialitate privind acţiunile pe care le-a desfăşurat;
* conduce nemijlocit acţiunile de intervenţie specifice profilului echipei sale.
	1. **Şeful echipei specializate pentruavertizare-alarmare-căutare - deblocare – salvare:**
* asigură primirea şi transmiterea cu prioritate a semnalelor de înştiinţare despre situaţiile de urgenţă;
* asigură acţionarea la timp a sistemelor de alarmare;
* organizează şi controlează periodic exploatarea mijloacelor de transmisiuni şi alarmare şi protecţia lor împotriva armelor N.B.C., convenţionale şi a mijloacelor incendiare;
* cunoaşte posibilităţile sistemului de telecomunicaţii teritorial şi solicită folosirea acestuia pentru nevoile serviciului;
* cunoaşte căile ocolitoare şi modul de realizare a legăturilor în cazul scoaterii din funcţiune a centralelor telefonice din zona de competenţă;
* centralizează, analizează şi sistematizează, împreună cu şeful serviciului voluntar, informaţiile de specialitate privind urmările situaţilor de urgenţă;
* elaborează documentele pe linie de specialitate şi asigură transmiterea lor;
* organizează şi asigură respectarea regulilor şi dispoziţiilor privitoare la traficul radio;

 **6. Atribuţiile generale ale membrilor echipelor specializate:**

 Se subordonează şefului serviciului voluntar şi şefului echipei specializate, au următoarele atribuţii:

* participă la toate activităţile de instruire de specialitate a serviciului voluntar;
* execută antrenament pentru mânuirea corectă a tehnicii de luptă, accesoriilor şi echipamentului de protecţie;
* respectă programul serviciului voluntar şi activităţile planificate, regulile de ordine interioară şi disciplina muncii;
* nu părăseşte serviciul până la sosirea în unitate a schimbului următor;
* execută controale asupra respectării normelor de P.S.I. şi supravegherea lucrărilor cu pericol de incendiu şi a locurilor de muncă cu pericol de incendiu;
* acţionează operativ la toate tipurile de intervenţie;
* să cunoască modul de funcţionare şi exploatare a tehnicii de luptă, a instalaţiilor de semnalizare – alarmare, de alertare şi intervenţie ;
* folosesc mijloacele de intervenţie judicios respectând instrucţiunile de utilizare;
* îndeplinesc la timp sarcinile stabilite de şeful serviciului sau şeful nemijlocit ;
* menţin permanent legătura cu sediul serviciului voluntar pe timpul executării unor activităţi şi a controlului de prevenire;
* asigură menţinerea în stare de funcţionare a mijloacelor şi instalaţiilor de semnalizare, alarmare, alertare şi intervenţie ;
* îndeplinesc, sarcinile şefului de echipă în lipsa acestuia;

Comunică şefului serviciului voluntar şi şefului său ori de câte ori absentează pe o durată mai mare de 24 ore.

**Atribuţii specifice:**

**6.1 Salvator. (cercetaş -** purtătorul aparatului de respiraţie, brancardier**).**

* Se subordonează şefului echipajului/grupei de intervenţie /echipei specializată. Pe timpul pregătirii şi desfăşurării intervenţiei are următoarele **atribuţiuni**:
* se preocupă de perfecţionarea cunoştinţelor individuale în domeniul specialităţii pe care este încadrat;
* verifică gradul de operativitate a aparatelor de respirat şi controlează rezerva de aer din tuburile de oxigen;
* pătrunde în încăperile sau în zona contaminată cu gaze, aburi sau noxe şi execută misiunile de salvare a persoanelor sau animalelor, evacuarea unor materiale sau bunuri foarte importante;
* identifică şi acordă primul ajutor medical victimelor situaţiilor de urgenţă şi/sau dezastrelor *(răniţilor, contaminaţilor şi bolnavilor)* ;
* asigura triajul, transportul şi evacuarea victimelor în afara zonelor de pericol;
* decontaminează aparatura la sfârşitul misiunii;
* ia măsuri de refacere a gradului de umplere a buteliilor de oxigen, consemnând despre aceasta în documentele de evidenţă ale acestora;
* propune trimiterea spre verificare sau reparare a aparatelor care au fost avariate pe timpul intervenţiei;
* desfăşoară activităţile simple de întreţinere;
* propune măsuri de logistică pe această linie;
* execută instruirea personalului care întrebuinţează aparate de respirat;
* raportează la ordin măsurile de intervenţie pe linia specialităţii sale;

**6.2 Servantul mânuitor de hidrant şi ajutor sofer** la utilaj de stins incendii / motopompă, asigură:

* înlocuieşte la nevoie pe servantul toporaş (distribuitor);
* recunoaşte sursa de apă ordonată şi alte surse apropiate;
* mânuieşte hidrantul portativ şi cheia hidrantului;
* racordează linia (liniile)de furtun pentru alimentare;
* împreună cu şoferul racordează tuburile de aspiraţie şi sorbul;
* supraveghează liniile de furtun şi la nevoie aplică feşi şi înlocuieşte furtunurile sparte;
* întinde şi strânge primele role de furtun de la ieşirile pompei centrifuge (instalaţiei);
* participă la alimentarea maşinii cu spumogen lichid sau praf;
* mânuieşte proiectorul mobil, ajutat de şofer;
* mânuieşte masca contra fumului şi gazelor;
* mânuieşte coturile pentru furtun şi punţile de trecere;
* mânuieşte colectorul, (când este cazul);
* mânuieşte scara culisabilă (scara de împerechere);
* ajută pe şofer la punerea în funcţiune a instalaţiei de apă, spumă sau pulberi stingătoare;
* transportă apă pentru alimentarea galeţii stingător folosind găleata de pânză;
* ajuta la luarea accesoriilor de pe maşina de lupta;
* participă la remorcarea – dezremorcarea şi punerea în funcţiune a utilajelor remorcabile de intervenţie;
* transmite semne si semnale;

**6.3 Servant**. ( mecanic motopompă)

Mecanicul de motopompă se subor­donează şefului echipajului/grupei de intervenţie. Răspunde de asigu­rarea deplasării motopompei şi a substanţelor de stingere la locul in­tervenţiei, de asigurarea refulării apei sau celorlalte sub­stanţe de stingere pe dispozitiv şi de buna funcţionare a tuturor accesoriilor şi are următoarele obligaţii:

* conduce motopompa şi utilajele tractate la locul intervenţiei;
* împreună cu ceilalţi servanţi, mânuieşte tuburile de aspiraţie, sorbul şi coşul pentru sorb;
* racordează liniile de furtun la ieşirile din pompă;
* măreşte sau micşorează presiunea de refulare a agenţilor stingători;
* mânuieşte proiectorul p.s.i., trepiedul şi bobina cu cablu, ajutat de ceilalţi servanţi;
* descătărămează şi ajută servanţii la lua­rea accesoriilor de pe motopompă;
* ajută pe ceilalţi servanţi la asamblarea pieselor aparatului izolant şi echiparea cu acesta;
* participă la remorcarea-dezremorcarea şi punerea în funcţiune a utilajelor remorcabile de intervenţie;
* ajutat de întreaga grupă (echipaj), execută între­ţinerea motopompei şi accesoriilor din dotarea acesteia;
* mânuieşte ejectorul pentru ape mici şi distribuito­rul;
* întinde, prelungeşte, strânge liniile de furtun şi aplică feşi;
* împreună cu ceilalţi servanţi, mânuieşte scara de îm­perechere;
* mânuieşte aparatura radio din dotare;
* recepţionează şi transmite dispoziţii, semne şi semnale.

**6.4 Salvator**.(sanitar, brancardier )

Se subordonează şefului echipajului/grupei de intervenţie /echipei specializată, pe timpul pregătirii şi desfăşurării intervenţiei are următoarele **atribuţiuni**:

* răspunde pentru starea tehnică şi de întreţinere a aparaturii şi a materialelor pe care le are în dotare;
* identifică şi acordă primul ajutor medical victimelor situaţiilor de urgenţă şi/sau dezastrelor
* asigură triajul, transportul şi evacuarea victimelor la punctele de prim ajutor medical sau unităţile spitaliceşti;
* participă împreună cu personalul medical specializat şi formaţiunile de cruce roşie la instituirea măsurilor de carantină.
* participă la asigurarea măsurilor de profilaxie şi igienă a sinistraţilor în zonele afectate de dezastre şi/sau în taberele de sinistraţi.

**6.5 Salvator** -( **decontaminator -** operator chimist, mecanic instalaţii )

Se subordonează şefului echipei specializate. Pe timpul pregătirii şi desfăşurării intervenţiei are următoarele **atribuţiuni**:

* răspunde pentru starea tehnică şi de întreţinere a aparaturii, utilajelor, mijloacelor şi a altor materiale de intervenţie pe care le are în dotare;
* participă la conservarea, întocmirea şi păstrarea în bune condiţii a acestora;
* pe timpul acţiunilor de intervenţie execută sarcinile primite de la şefului echipajului/grupei de intervenţie /echipei specializată.
* cercetează, identifică, evaluează şi marchează zona de intervenţie *(contaminată)*.
* căutarea şi salvarea persoanelor, animalelor contaminate .
* executarea decontaminării personalului contaminat radioactiv, chimic, sau biologic.
* executarea decontaminării terenului, clădirilor, utilajelor, instalaţiilor, mijloacelor de transport, echipamentului şi altor materiale contaminate radioactiv, chimic, sau biologic. se preocupă de perfecţionarea cunoştinţelor individuale în domeniul specialităţii pe care este încadrat;
* verifică gradul de operativitate a aparaturii, materialelor şi mijloacelor de protecţie individuală din dotare şi controlează rezerva de aer din tuburile de oxigen;
* propune trimiterea spre verificare sau reparare a aparaturii, materialelor şi mijloacelor care au fost avariate pe timpul intervenţiei;
* desfăşoară activităţile simple de întreţinere;
* propune măsuri de logistică pe această linie;
* participă la pregătirea în domeniul situaţiilor de urgenţă a salariaţilor şi a populaţiei din zona de responsabilitate.

**Atribuţiile dispecerului**

**Asigură** alarmarea Serviciul voluntar pentru situaţii de urgenţă în scopul desfăşurării acţiunilor de intervenţie la ordinul Preşedintelui Comitetului Local pentru Situaţii de Urgenţă (*C.L.S.U*.) şi/sau a şefului Serviciul voluntar pentru situaţii de urgenţă din dispoziţia preşedintelui Comitetului Local pentru Situaţii de Urgenţă sau înlocuitorului legal al acestuia.

Completează nota de anunţare, asigurând şi pentru alarmarea personalului Comitetului Local pentru Situaţii de Urgenţă, Centrului Operativ şiServiciului Voluntar pentru Situaţii de Urgenţă.

Asigură anunţarea/primirea anunţurilor/avertizărilor avertizărilor meteorologice si altor comunicate de la eşaloanele superioare, contactând în cazul producerii unor situaţii de urgenţăprin numărul unic apeluri de urgentă-**112:** serviciul profesionist pentru situaţii de urgenţă, ambulanţa,e.t.c, precum şi pe baza unor tabele cu numere alocate: prefectura, consiliul judeţean, servicii de gospodărire a apei, electricitate, gaze etc.;

**CAPITOLUL 4**

**REGLEMENTAREA GESTIONĂRII PATRIMONIULUI SERVICIULUI**

 Pentru asigurarea funcţionării, Serviciului Voluntar pentru Situaţii de Urgenţă al localităţii va avea în administrare :

* mijloace iniţiale de stingere şi alte materiale (scări, găleţi, topoare, cazmale, mături, echipamente pentru hidranţi stradali )
* utilaje de intervenţie necesare îndeplinirii atribuţiilor.
* carburanţi si lubrifianţi
* sediu şi spatii de adăpostire a tehnicii de intervenţie şi a materialelor din dotare
* mijloace de anunţare, alarmare, alertare si conducere a intervenţiei.
* mijloace şi utilaje pentru executarea prestărilor de servicii
* săli de pregătire şi instruire a personalului.
* poligoane de antrenament.
* mijloace şi echipament de protecţie şi de lucru.
* ateliere, magazii si alte spatii necesare funcţionării serviciului.
* substanţe si echipamente de protecţie specifice care se pun la dispoziţia forţelor de intervenţie chemate în sprijin.

 Întreaga gestiune cu patrimoniul serviciului va fi dată în primire şefului serviciului, pe bază de semnătura. De asemenea, se va întocmi inventarul patrimoniului serviciului, care face parte din documentele de organizare, desfăşurare si conducere a activităţii Serviciului Voluntar pentru Situaţii de Urgenţă, iar la predarea-primirea serviciului, obligatoriu se va verifica şi patrimoniul serviciului.

Prestarea lucrărilor de termoprotecţie, ignifugare, verificare, întreţinere şi reparare a mijloacelor tehnice destinate apărării împotriva incendiilor, se efectuează de către persoanele fizice si juridice atestate de unităţile Inspectoratului General pentru Situaţii de Urgenţă.

**Pregătirea personalului serviciului**

Organizarea si desfăşurarea pregătirii se va face in conformitate **Planul anual de pregătire în domeniul situaţiilor de urgenţă aprobat de Prefectul jud. Timiş,**cu tematica adaptată în funcţie de riscurile specifice unităţii administrativ teritoriale.

Pentru pregătirea personalului serviciului este necesar a se întocmi Planul de pregătire pe luni, teme si exerciţii. Temele specifice se stabilesc de comisiile de apărare împotriva incendiilor şi şefii de serviciu, ponderea în planul de pregătire fiind in raport de complexitatea proceselor tehnologice, specificul local, precum şi a nivelului pregătirii personalului profesionist si voluntar.

Categoriile de pregătire a pompierilor civili sunt :

* prevenirea situaţiilor de urgenţă
* instrucţia la tehnica de luptă ( I.T.L.)
* stingerea incendiilor
* cunoaşterea tehnicii de luptă
* pregătire fizică

**Timpul lunar de pregătire** al pompierilor civili profesionişti se repartizează astfel :

**total 23 ore** : - 8 ore pregătire de specialitate teoretică şi practică

 - 11 ore antrenament la pregătirea fizică generală şi specifică

 - 4 ore aplicaţii şi exerciţii de intervenţie

 În ceea ce îi priveşte pe pompierii voluntari aceştia vor efectua :

 - total 6 ore : - 2 ore pregătire tactică de specialitate

 - 2 ore antrenament la pregătirea fizică specifică

 - 2 ore aplicaţii şi exerciţii de intervenţie

 Pregătirea de specialitate şi fizică la care participă toţi pompierii civili se desfăşoară neîntrerupt sub conducerea nemijlocită a şefului serviciului sau a şefului formaţiei de intervenţie.

 Planul de pregătire va cuprinde teme din Planul cadru completar cu teme specifice pe categorii de pregătire.

 Planul lunar de pregătire întocmit de şeful serviciului se structurează pentru toate specialităţile din cadrul serviciului – servanţi mecanici M.P., conducători auto, pompieri pentru post fix, etc. – si pe categorii de pregătire precizându-se data, ora şedinţei de pregătire si cine conduce.

 Se vor întocmi Planuri pentru temele predate, iar membrii Serviciului Voluntar pentru Situaţii de Urgenta vor avea conspectate temele in caietele de studiu individual.

 Şeful Serviciului Voluntar pentru Situaţii de Urgenţă va avea un Registru de evidenţă a participării personalului la pregătirea de specialitate si calificativele obţinute.

**Dispoziţii finale**

Serviciul Voluntar pentru Situaţii de Urgenţă colaborează cu alte servicii de urgenţă, inclusiv din alte ţări in baza convenţiilor internaţionale la care România este parte, sau a acordurilor bilaterale.

 Personalul tehnic al administraţiei publice locale cu atribuţiuni de îndrumare, control si constatare a încălcărilor legii în domeniul p.s.i. se atesta conform prevederilor legale.

 Cheltuielile ocazionate de stingerea incendiilor la bunurile aparţinând domeniului public şi privat al statului, la bunurile personale ale cetăţenilor, precum si la cele aparţinând asociaţiilor nonprofit sau organizaţiilor cu caracter cultural, politic, religios, sportiv sau umanitar, constituite potrivit legii, se suportă de Consiliul Local in raza căruia s-a produs incendiul ( sau Inspectoratul pentru Situaţii de Urgenta «Banat » al judeţului Timiş, dacă legea nu prevede altfel).

 Modificarea programului serviciului voluntar se face de către conducerea consiliului local şi şeful serviciului voluntar în cazuri deosebite (incendii, explozii, dezastre), executarea de programe de pregătire şi participarea la concursuri profesionale, cazuri de boală şi lipsa de personal necesar încadrării serviciului

Prezentul regulament va fi completat periodic cu precizări specifice noilor modificări legislative.

 Modificările Regulamentului vor fi aprobate prin şedinţa Consiliului Local, cu avizul Inspectoratului pentru Situaţii de Urgenta «Banat » al judeţului Timiş şi vor fi aduse la cunoştinţa membrilor serviciului voluntar în cel mai scurt timp.

**Reglementarea activităţilor privind prestările de servicii**

Serviciul Voluntar pentru Situaţii de Urgenta stabileşte un sector de competenţă astfel încât să asigure îndeplinirea atribuţiilor legale şi prestarea serviciilor stabilite în limitele sectorului respectiv si să fie capabil sa pună in aplicare planurile de intervenţie existente la nivelul comunei, cât si cele ale persoanelor juridice cu care s-au încheiat contracte sau convenţii pentru activităţi de apărare împotriva incendiilor.

Pe baza hotărârii Consiliului Local şi in condiţiile prevăzute de lege Serviciul Voluntar pentru Situaţii de Urgenta poate presta contra-cost către orice persoană fizica sau juridică unele servicii fără a afecta îndeplinirea atribuţiilor proprii.

Aceste servicii pe care le poate presta sunt :

 a) supravegherea măsurilor de apărare împotriva incendiilor la târguri, expoziţii, manifestări cultural-sportive, activităţi de filmare şi altele asemenea;

 b) transport de apă, evacuarea apei din subsolurile clădirilor sau din fântâni;

 c) limitarea, colectarea sau îndepărtarea unor produse poluante;

 d) efectuarea de lucrări la înălţime;

 e) transport de apă.

 Costurile pentru prestările de servicii efectuate sunt stabilite prin hotărâre a Consiliului Local, iar sumele încasate se constituie ca venituri la bugetul local.

Veniturile nete încasate din prestările de servicii, precum si cele din compensarea contravalorii consumatorilor in cazuri de intervenţii, rămân la dispoziţia unităţii prestatoare ca venituri extrabugetare pentru acoperirea cheltuielilor de intervenţii, întreţinere şi dotare.